**РЕПУБЛИКА СРПСКА**

**НАРОДНА СКУПШТИНА**

**З А П И С Н И К**

## са Петнаесте посебне сједнице Народне скупштине Републике Српске,

## одржане 21. 22. и 23. децембра 2015. године

Петнаеста посебна сједница Народне скупштине Републике Српске одржана је 21. 22. и 23. децембра 2015. године у Бањој Луци.

Потпредсједник Народне скупштине Републике Српске г. Ненаде Стевандић (у даљем тексту: потпредсједник) отворио је засједање Петнаесте посебне сједнице и констатовао да је одсуство са сједнице најавила, народни посланик гђа Симуна Жакула.

Петнаеста посебна сједница Народне скупштине Републике Српске заказана је у складу са чланом 171. став 1. Пословника на захтјев Владе Републике Српске, која је и предложила дневни ред.

Потпредсједник је отворио расправу о Приједлогу дневног реда.

Пошто није било пријављених за расправу о дневном реду, приступило се изјашњавању.

# ДНЕВНИ РЕД:

1. Приједлог eкономске политике Републике Српске за 2016. годину - по хитном поступку;
2. Приједлог bуџета Републике Српске за 2016. годину;
3. Приједлог закона о извршењу bуџета Републике Српске за 2016. годину;
4. Приједлог закона о посебном доприносу за солидарност - по хитном поступку;
5. Приједлог закона о измјенама Закона о порезима на употребу, држање и ношење добара - по хитном поступку;
6. Приједлог одлуке о дугорочном задуживању Републике Српске за 2016. годину;
7. Приједлог одлуке о краткорочном задуживању Републике Српске емисијом трезорских записа за 2016. годину;
8. Приједлог одлуке о изради Зонинг плана подручја посебне намјене „Хашани“ по скраћеном поступку;
9. Приједлог одлуке о именовању Савјета плана за праћење израде Просторног плана подручја посебне намјене „Клековача“;
10. Приједлог одлуке о именовању Савјета плана за праћење израде Просторног плана подручја посебне намјене „Аеродром Бања Лука“;
11. Приједлог резолуције о противљењу активностима изградње одлагалишта отпада ниске и средње радиоактивности у општини Двор, Република Хрватска;
12. Приједлог програма послова премјера и успостављања катастра непокретности за период 2016-2020. године;
13. Избор и именовања.

(72 народна посланика су гласала ''за'', нико није гласао ''против'', нико није

био ''уздржан'')

Усвојен је дневни ред Петнаесте посебне сједнице Народне скупштине

Републике Српске.

По члану 120. Пословника одређен је дан за гласање, сриједа 23. децембар 2015. године, по окончању расправе по тачкама дневног реда.

## Ад – 1: Приједлог економске политике Републике Српске за 2016. годину

## по хитном поступку

Уводно излагање по овој тачки дневног реда поднијела је гђа Жељка Цвијановић, предсједник Владе Републике Српске.

По одобрењу Колегијума Народне скупштине, одобрено је обраћање господe г. Борка Ђурића, предсједника Привредне коморе Републике Српске и предсједника Конфедерације синдиката г. Обрада Белензаде.

Надлежни скупштински одбори су разматрали Приједлог економске политике и заузели став да се иста разматра на Петнаестој посебној сједници Народне скупштине Републике Српске.

У посланичкој расправи учествовали су: г. Обрен Марковић, г. Адам Шукало, г. Миладин Станић, гђа Јасна Лукић, г. Перица Бундало, г. Драган Чавић, г. Миланко Михајилица, г. Мирослав Брчкало, г. Илија Стеванчевић, г. Драган Галић, г. Маринко Божовић, г. Наде Планинчевић, г. Душан Берић, г. Здравко Крсмановић, г. Душко Ивић, г. Игор Радојичић, г. Славко Глигорић, гђа Зденка Гојковић, г. Вукота Говедарица, г. Крсто Јандрић, г. Слободан Протић и г. Драгољуб Давидовић.

Закључена је расправа.

Завршну ријеч по овој тачки дневног реда дала је предсједник Владе Републике Српске гђа Жељка Цвијановић.

## Ад – 2: Приједлог буџета Републике Српске за 2016. годину

У име предлагача уводно излагање поднио је г. Зоран Тегелтија, министар финансија.

Надлежни скупштински одбори су разматрали Приједлог буџета Републике Српске за 2016. годину и заузели став да се исти разматра на Петнаестој посебној сједници.

По одобрењу колегијума, Скупштини се обратио г. Милош Благојевић, предсједник Омладинског савјета Републике Српске.

У посланичкој расправи учествовали су. г. Перица Бундало, г. Маринко Божовић, г. Драган Чавић, г. Бојан Видић, г. Бранислав Бореновић, г. Миладин Станић, г. Недим Чивић, г. Наде Планинчевић, г. Душица Савић, г. Крсто Јандрић, г. Марко Видаковић, г. Адам Шукало, гђа Споменка Стевановић, г. Илија Стеванчевић, г. Златко Максимовић, г. Душко Ивић, г. Ненад Стевандић, г. Славиша Марковић, г. Недељко Гламочак, г. Новак Мотика, г. Никола Гаврић, гђа Иване Ловрић, г. Зоран Пологош, гђа Зденка Гојковић, г. Здравко Крсмановић, г. Давор Шешић, г. Миланко Михајилица, г. Милан Шврака, г. Душан Берић, г. Вукота Говедарица и г. Мирослав Брчкало.

Закључена је расправа.

Завршну ријеч по овој тачки дневног реда дао је г. Зоран Тегелтија министар финансија.

## Ад – 3: Приједлог закона о извршењу буџета Републике Српске за 2016.

## годину

У име предлагача уводно излагање подниo је г. Зоран Тегелтија, министар финансија.

Надлежни скупштински одбори су разматрали Приједлог закона и заузели став да се исти разматра на Петнаестој посебној сједници.

У посланичкој расправи учествовали су г. Мирослав Бчркало и г. Душан Берић.

Закључена је расправа.

Завршну ријеч по овој тачки дневног реда дао је г. Зоран Тегелтија, министар финансија.

## Ад – 4: Приједлог закона о посебном доприносу за солидарност

## - по хитном поступку

У име предлагача уводно излагање поднио је г. Зоран Тегелтија, министар финансија.

Надлежни скупштински одбори су разматрали Приједлог закона и заузели став да се исти разматра на Петнаестој посебној сједници.

У посланичкој расправи учествовали су. г. Драган Галић, г. Стево Јоксимовић, г. Илија Стеванчевић, г. Миладин Станић, г. Драган Чавић, г. Недељко Гламочак, г. Драган Тадић, г. Адам Шукало, г. Марко Видаковић, г. Здравко Крсмановић и г. Вукота Говедарица.

Закључена је расправа.

Завршну ријеч по овој тачки дневног реда дао је г. Зоран Тегелтија, министар финансија.

## Ад – 5: Приједлог закона о измјенама Закона о порезима на употребу, држање и ношење добара - по хитном поступку

У име предлагача уводно излагање поднио је г. Зоран Тегелтија, министар финансија.

Надлежни скупштински одбори су разматрали Приједлог закона и заузели став да се исти разматра на Петнаестој посебној сједници.

У посланичкој расправи учествовали су. г. Драган Чавић, г. Недељко Гламочак, г. Драган Галић и г. Миладин Станић.

Закључена је расправа.

Завршну ријеч по овој тачки дневног реда дао је г. Зоран Тегелтија, министар финансија.

## Ад – 6: Приједлог одлуке о дугорочном задуживању Републике Српске за

## 2016. годину

У име предлагача уводно излагање поднио је г. Зоран Тегелтија, министар финансија.

Надлежни скупштински одбори су разматрали Приједлог одлуке и заузели став да се иста разматра на Петнаестој посебној сједници.

У посланичкој расправи учествовали су. г. Бранислав Бореновић, г. Миладин Станић, г. Драган Чавић, г. Вукота Говедарица, г. Миланко Михајилица, г. Мурвет Бајрактаревић и г. Маринко Божовић.

Закључена је расправа.

Завршну ријеч по овој тачки дневног реда дао је г. Зоран Тегелтија, министар финансија.

## Ад – 7: Приједлог одлуке о краткорочном задуживању Републике Српске

## емисијом трезорских записа за 2016. годину

У име предлагача уводно излагање поднио је г. Зоран Тегелтија, министар финансија.

Надлежни скупштински одбори су разматрали Приједлог одлуке и заузели став да се иста разматра на Петнаестој посебној сједници.

У посланичкој расправи учествовали су: г. Драган Чавић, г. Бранислав Бореновић, г. Миланко Михајилица и г. Вукота Говедарица.

Закључена је расправа.

Завршну ријеч по овој тачки дневног реда дао је г. Зоран Тегелтија, министар финансија.

## Ад – 8: Приједлог одлуке о изради Зонинг плана подручја посебне намјене

## „Хашани“, по скраћеном поступку;

У име предлагача уводно излагање поднијела је гђа Сребренка Голић, министар за просторно уређење, грађевинарство и екологију.

Одбор за европске интеграције и регионалну сарадњу разматрао је Приједлог одлуке и заузео став да се исти разматра на Петнаестој посебној сједници.

У посланичкој расправи учествовали су: г. Здравко Крсмановић и г. Вања Бајић.

Закључена је расправа.

Завршну ријеч по овој тачки дневног реда дала је гђа Сребренка Голић, министар за просторно уређење, грађевинарство и екологију.

## Ад – 9: Приједлог одлуке о именовању Савјета плана за праћење израде

## Просторног плана подручја посебне намјене „Клековача“

У име предлагача уводно излагање поднијела је гђа Сребренка Голић, министар за просторно уређење, грађевинарство и екологију.

Пошто није било извјештаја одбора, као ни пријављених за посланичку расправу, закључена је расправа по овој тачки дневног реда.

## Ад – 10: Приједлог одлуке о именовању Савјета плана за праћење израде

## Просторног плана подручја посебне намјене „Аеродром Бања Лука“

У име предлагача уводно излагање поднијела је гђа Сребренка Голић, министар за просторно уређење, грађевинарство и екологију.

Пошто није било извјештаја одбора, као ни пријављених за посланичку расправу, закључена је расправа по овој тачки дневног реда.

## Ад – 11: Приједлог резолуције о противљењу активностима изградње

## одлагалишта отпада ниске и средње радиоактивности у општини

## Двор, Република Хрватска

У име предлагача уводно излагање поднијела је гђа Сребренка Голић, министар за просторно уређење, грађевинарство и екологију.

Надлежни скупштински одбори су разматрали Приједлог резолуције и заузели став да се исти разматра на Петнаестој посебној сједници.

У посланичкој расправи учествовали су: г. Вања Бајић, г. Перица Бундало, гђа Зденка Гојковић и г. Миланко Михајилица.

Закључена је расправа.

Завршну ријеч по овој тачки дневног реда дала је гђа Сребренка Голић, министар за просторно уређење, грађевинарство и екологију.

## Ад – 12: Приједлог програма послова премјера и успостављања катастра

## непокретности за период 2016-2020. године

Уводно излагање поднио је г. Милош Комљеновић, директор Републичке управе за геодетске и имовинско-правне послове Републике Српске.

Надлежни скупштински одбори су разматрали Приједлог програма и заузели став да се исти разматра на Петнаестој посебној сједници.

Пошто није било пријављених за посланичку расправу, закључена је расправа по овој тачки дневног реда.

## Ад – 13: Избор и именовања

Предсједник Комисије за избор и именовање поднио је Скупштини сљедеће извјештаје:

а) Разматрање приједлога кандидата за разрјешење и избор члана

Одбора за привреду Народне скупштине Републике Српске

Након разматрања дописа Клуба посланика СП са захтјевом за промјене у саставу чланова Одбора за привреду, а која припадају Клубу посланика СП, Комисија за избор и именовање једногласно предлаже Народној скупштини да се:

* г. Недељко Милаковић, разрјеши дужности члана Одбора за привреду, на лични захтјев
* гђа Добрила Дринић Малић изабере за члана Одбора за привреду.

б) Разматрање приједлога кандидата за избор директора Агенције за

осигурање Републике Српске

Након разматрања приједлога Владе Републике Српске, Комисија за избор и именовање једногласно предлаже Народној скупштини да се:

* г. Славен Дујаковић, дип. економиста из Добоја, изабере за директора Агенције за осигурање Републике Српске, на период од четири године.

в) Разматрање приједлога за утврђивање престанка функције замјеника

правобраниоца Републике Српске у сједишту замјеника Бања Лука

Након разматрања дописа Министарства правде у Влади Републике Српске, Комисија за избор и именовање једногласно предлаже Народној скупштини да:

* г. Николи Томашевићу престаје функција замјеника правобраниоца Републике Српске, са сједишетем замјеника у Бања Луци, са даном 13. децембар 2015. године, због истека мандата.

г) Разматрање приједлога за утврђивање престанка функције замјеника

правобраниоца Републике Српске у сједишту замјеника Источно

Сарајево.

Након разматрања дописа Министарства правде у Влади Републике Српске, Комисија за избор и именовање једногласно предлаже Народној скупштини да:

* гђи Слађани Космајац престаје функција замјеника правобраниоца Републике Српске, са сједиштем замјеника у Источном Сарајеву, са даном 14. октобар 2015. године, због истека мандата.

д) Разматрање приједлога за утврђивање престанка функције замјеника

правобраниоца Републике Српске у сједишту замјеника Требиње

Након разматрања дописа Министарства правде у Влади Републике Српске, Комисија за избор и именовање једногласно предлаже Народној скупштини да:

* гђи Биљани Дурсун престаје функција замјеника правобраниоца Републике Српске, са сједиштем замјеника у Требињу, са даном 01. јануар 2016. године.

е) Разматрање приједлога кандидата за избор замјеника правобраниоца

Републике Српске у сједишту замјеника Бања Лука

Након разматрања дописа Министарства правде у Влади Републике Српске, Комисија за избор и именовање једногласно предлаже Народној скупштини да се:

* г. Мирко Стојчиновић изабере на дужност замјеника правобраниоца Републике Српске, у сједишту замјеника Бања Лука, на период од четири године.

ж) Разматрање приједлога кандидата за избор замјеника

правобраниоца Републике Српске у сједишту замјеника Источно

Сарајево

Након разматрања дописа Министарства правде у Влади Републике Српске, Комисија за избор и именовање једногласно предлаже Народној скупштини да се:

* гђа Слађана Космајац изабере на дужност замјеника правобраниоца Републике Српске у сједишту замјеника Источно Сарајево.

з.) Разматрање приједлога кандидата за избор замјеника правобраниоца

Републике Српске у сједишту замјеника Требиње

Након разматрања дописа Министарства правде у Влади Републике Српске, Комисија за избор и именовање једногласно предлаже Народној скупштини да се:

* г. Зоран Сорајић изабере на дужност замјеника правобраниоца Републике Српске, у сједишту замјеника Требиње, на период од четири године.

# Дан за гласање, сриједа 23. децембар 2015. године

Потпредсједник је отворио дан за гласање и констатовао да су одсуство најавили народни посланици: гђа Симуна Жакула, г. Драгомир Васић, г. Наде Планинчевић, г. Зоран Пологош, г. Здравко Крсмановић, г. Синиша Илић, г. Бранко Бутулија, гђа Слађана Николић и г. Недељко Чубриловић.

## Ад – 1: Приједлог економске политике Републике Српске за 2016. годину

## - по хитном поступку

Клуб посланика СНСД предложио је сљедећи сет амандмана:

***Амандман 1.***

У Приједлогу економске политике Републике Српске за 2016. годину на стр. 23. иза наслова: „4.2 Фискална одрживост“ додаје се пасус:

„Важан циљ у политикама јавних финансија је временско реструктурисање јавног и укупног дуга на средњорочној и дугорочној основи , због чега ће примарни интерес и напор бити уложени да се годишњи ануитети отплате у наредним годинама репрограмирају, средњорочним и дугорочним задуживањем, под повољним условима. Такође, код даљих одлука о задуживању за развојне потребе, биће одређени дугорочни приоритети Републике и избор оптималних пројеката с аспекта друштвене оправданости и развојних ефеката.“

***Амандман 2.***

У Приједлогу економске политике Републике Српске за 2016. годину на стр. 11. иза текста : „јер не чине понуду радне снаге.“ додаје се текст:

„Стратегијом запошљавања и другим актима из области запошљавања приоритет ће бити дат категоријама породица погинулих бораца и најбољим студентима јавних универзитета.

У јавном сектору увешће се обавезно вишегодишње планирање људских ресурса, које ће укључивати планове редовног и превременог пензионисања, рјешавања вишкова и контролисаног, редукованог запошљавања нових лица, с уважавањем приоритета дефинисаних у претходном ставу.“

***Амандман 3.***

У Приједлогу економске политике Републике Српске за 2016. годину на стр. 11., на крају пасуса о приоритетима енергетске инфраструктуре, иза ријечи: „МХЕ Бочац 2.“ додаје се нови текст:

„Поново ће се размотрити могућност пројектовања и инвестирања у капитални пројекат ХЕ Бук Бијела или препројектоване капацитете на истом подручју, или сопственим капацитетима Електропривреде РС или уз избор стратешког партнера. На основу припремљеног стручног плана, ући ће се у реструктурисање Електропривреде Републике Српске, са циљем рационалне организације и ојачане инвестиционе способности стратешког привредног субјекта у већинском власништву Републике.“

***Амандман 4.***

У Приједлогу економске политике Републике Српске за 2016. годину на стр. 13., на крају одјељка о туризму, додаје се текст :

„Убрзаће се активности на проглашењу и формирању новог националног парка на подручју горњег тока ријеке Дрине. Размотриће се и предложити приватизација појединих капацитета који су у области туризма и даље у већинском власништву Републике. У подручјима од посебног значаја за развој туризма, попут Јахорине и националних паркова Козаре и Мраковице, али и других подручја, подстаћи ће се стратешки партнери за изградњу нових туристичких капацитета, путем страних инвестиција, јавно-приватног партнерства, концесија или других модела, са циљем обогаћења туристичке понуде Републике.“

***Амандман 5.***

У Приједлогу економске политике Републике Српске за 2016. годину на стр. 15., на крају пасуса о стечају, који завршава ријечима: „досадашњим стечајним поступцима.“ Додаје се нови текст који гласи :

„Размотриће се и припремити законска рјешења за процесе могућег програмираног, вођеног, брзог стечаја или сличног поступка за акционарска друштва или јавна предузећа од општег интереса, попут комуналних дјелатности, код којих се мора обезбиједити обављање јавне функције и у евентуалном поступку стечаја, као и знатно убрзан и јасно вођен поступак.“

***Амандман 6.***

У Приједлогу економске политике Републике Српске за 2016. годину на стр. 15., иза пасуса о „области просторног уређења“ додаје се нови пасус:

„Наставиће се поступак успоставе јединствене земљишно-књижне евиденције, по плану Републичке управе за геодетске и имовинско-правне послове, са циљем успостављања евиденције у оним општинама у којима је евиденција уништена, те обједињавања у оним општинама у којима постоје и књиге грунтовнице и катастра.“

***Амандман 7.***

У Приједлогу економске политике Републике Српске за 2016. годину на стр. 19. у пасусу о области саобраћаја, иза алинеје која се односи на аутопут „Гламочани – Бања Лука – Мркоњић Град – Млиништа;“ додају се нове алинеје:

„- активности на припремама за пројектовање и тражењу потенцијалних инвеститора за изградњу аутопута или брзе цесте на дионици Бања Лука – Приједор;

активности на анализи оправданости, те припремама за пројектовање и тражењу потенцијалних инвеститора за изградњу аутопута или брзе цесте на дионици Источно Сарајево – Вишеград, а у вези са пројекцијама и стратегијом главних путних праваца у Републици Србији.“

***Амандман 8.***

У Приједлогу економске политике Републике Српске за 2016. годину на стр. 20. у пасусу о области образовања, иза ријечи „бољој повезаности образовања са тржиштем рада.“ додаје се нови текст:

„Након обављене свеобухватне јавне расправе, биће припремљен предлог Стратегије образовања за наредни период. Циљеви образовања и Стратегије биће да систем образовања ученицима и студентима омогући стицање и усвајање знања, вјештина и вриједности.“

***Амандман 9.***

У Приједлогу економске политике Републике Српске за 2016. годину на стр. 20. у пасусу о области образовања, иза реченице о основном образовању која завршава са : „које су престале са радом.“ додаје се нови текст:

„Приступиће се свеобухватној анализи наставних планова и програма, са циљевима растерећења од сувишних садржаја, модернизације, праћења савремених токова науке и друштва, а, у средњим школама, нарочито са циљем већег практичног образовања за савремене потребе.“

***Амандман 10.***

У Приједлогу економске политике Републике Српске за 2016. годину на стр. 21. пасус који почиње са:“ У области високог образовања ...“, као и сљедећи пасус о квалитету високог образовања, замијениће се пасусима :

„У области високог образовања стратешки циљ је повећање нивоа образованости у друштву путем повећања броја лица са завршеним квалитетним високим образовањем. Високо образовање треба и даље бити доступно свим категоријама у друштву, без обзира на социјални статус, уз креирање модела за олакшан приступ високом образовању за студенте слабијег социјалног положаја. Као подстицај и награда за успјех у студирању, студентима који заврше школовање на јавним универзитетима са најбољим успјехом, као и корисницима републичких стипендија, обезбиједиће се приоритет у запошљавању.

Подизање квалитета високог образовања биће један од приоритета у 2016. години и припремиће се прописи и процедуре за оштрије критерије лиценцирања и акредитације, релиценцирање и провјеру квалитета, те припреме за објективно рангирање високошколских установа, према међународно признатим критеријима. У припреми законских прописа о високом образовању размотриће се питања оптималне организације и финансирања јавних високошколских установа.“

***Амандман 11.***

У Приједлогу економске политике Републике Српске за 2016. годину на стр. 25. у пасусу о реформи јавне управе, иза реченице која завршава са: „брже провођење реформе.“ додаје се текст :

„Размотриће се и предложити нови систем расподјеле министарстава, агенција, управа, секретаријата и других републичких институција, у складу с Уставом, али и са новим потребама оптималне организације и расподјеле задатака и надлежности. Поред боље расподјеле послова између ресора и институција, јасније ће се дефинисати и разликовати, те успоставити хијерхија код позиције изабраних и именованих лица на једној, те државних службеника, на другој страни.“

***Амандман 12.***

У Приједлогу економске политике Републике Српске за 2016. годину на стр. 26. дио текста који почиње са :“ Новом Стратегијом развоја ...“, до реченице која почиње са . „Такође, ...“ замјењује се текстом:

„Новом Стратегијом развоја локалне самоуправе и територијалне организације дефинисаће се правци развоја локалне самоуправе и територијалне реорганизације у Републици Српској за период 2017. – 2022. година. Стратегија наставља опредјељење за развој вишетипског концепта локалне самоуправе, у којем ће градови имати развијеније и додатне, повјерене надлежности, попут одлучивања о имовинско-правним пословима у првом степену, док ће патуљасте локалне заједнице имате мање надлежности, за задовољење основних потреба грађана у локалној заједници. Размотриће се и други елементи могуће функционалне децентрализације и повјеравања одређених послова Републике свим или највишим облицима локалне самоуправе у систему вишетипских заједница. Такође, развиће се и критерији за даљи развој територијалне организације, оснивање и укидање локалних заједница.“

***Амандман 13.***

У Приједлогу економске политике Републике Српске за 2016. годину на стр. 26. на крају пасуса о реструктурисању Жељезница Републике Српске, додаје се нови текст који гласи:

„Даље улагање Републике у предузеће Жељезнице Републике Српске, како путем годишњих субвенција, тако и путем сервисирања кредитних обавеза и јавних инвестиција у Жељезнице, мора резултовати у промјени власничке структуре, с обзиром да је Република једини акционар који стално и у високим износима субвенционише или инвестира, и што се коначно мора одразити и у промјени власничке структуре Жељезница, односно валоризовању и повећању власничког удјела Републике.“

***Амандман 14.***

У Приједлогу економске политике Републике Српске за 2016. годину на стр. 28. иза наслова „Реформа финансијског сектора“ додаје се нови пасус:

„Реформа финансијског сектора, у институционалном смислу, односиће на припрему и усвајање посебног закона којим ће се извршити обједињавање надзора финансијског сектора, са циљем повећања стабилности финансијског сектора, координисаног регулаторног уређења, у складу са међународним стандардима, као и са циљем ефикаснијег провођења надзора над свим субјектима у финансијском сектору Републике. То подразумијева обједињавање постојећих регулаторa: Агенцијe за банкарство РС, Агенцијe за осигурање РС и Комисијe за хартије од вриједности у једну регулаторно-надзорну институцију. До доношења овог закона и пуног успостављања система јединствене финансијске супервизије на нивоу Републике Српске, предузимаће се и сљедећи кораци:“

Напомена: Због усвајања овог амандмана потребно би било пречистити текст свих пасуса у овом одјељку о реформи финансијског сектора, како би се ускладили они дијелови који не кореспондирају са припремом и увођењем система јединствене супервизије.

***Амандман 15.***

У Приједлогу економске политике Републике Српске за 2016. годину на стр. 32, у одјељку о области спорта, на почетку пасуса, иза ријечи: „У области спорта“ додаје се текст:

„приоритетни задатак је доношење нових законских рјешења о спорту која треба да ријеше или помогну рјешавању проблема као што су: питање статуса спортских клубова, са разрадом рјешења која укључују приватно власништво, јавно власништво Републике или локалне заједнице, мјешовито власништво, статус удружења грађана и слично, затим питање власништва над спортским објектима или инфраструктуром, као и рјешавање питања великих дуговања спортских клубова, као предуслова даљег опстанка и напретка спорта. Дефинисаће се и различити статуси врхунског, професионалног, аматерског или рекреативног бављења спортом.“

Остатак постојећег текста почиње као нова реченица великим словом: „И у 2016. години...“.

Влада Републике Српске је прихватила амандмане 1. 2. 3. 4. 5. 6. 7. 8. уз кокрецију да се у тексту амандмана који гласи: ''након обављене свеобухватне јавне расправе'' бриче ријеч ''јавне'', 9. уз корекцију да амандман почиње са ријечима ''интензивираће се'', 12. уз корекцију у тексту да умјесто ријечи ''патуљасте'' у тексту стоје ријечи ''мале локалне заједнице'' и 13.

Влада Републике Српске није прихватила амандмане 10. 11. 14. и 15.

Предлагач амандмана је затражио да се Скупштина изјасни о амандману 15.

*(59 народних посланика је гласало ''за'', 6 је било ''уздржано'', нико није гласао*

*''против'')*

Амандман 15. Клуба посланика СНСД је усвојен.

Клуб посланика ПДП предложио је сљедеће амандмане:

***Амандман******1.***

У Приједлогу Економске политике Републике Српске за 2016. годину – по хитном поступку у одјељку 4. ПОЛИТИКЕ РЕПУБЛИКЕ СРПСКЕ У 2016. ГОДИНИ ПО ОБЛАСТИМА РЕФОРМЕ – пододјељку 4.1. СТАБИЛАН ПРИВРЕДНИ РАС – 4.1.2. Унапређивање пословне климе и конкурентности на страни 19. у области саобраћаја у трећем пасосу иза ријечи: ''у Републици'', додаје се дио текста који гласи:

''У току 2016. године приступиће се изради студијских докумената ради припреме изградње Ауто-пута Бања Лука – Приједор – Нови Град и брзог пута Приједор – Козарска Дубица – Доња Градина.''

***Амандман 2.***

У Приједлогу Економске политике Републике Српске за 2016. годину – по хитном поступку у одјељку 4. ПОЛИТИКЕ РЕПУБЛИКЕ СРПСКЕ У 2016. ГОДИНИ ПО ОБЛАСТИМА РЕФОРМЕ – пододјељку 4.3. СОЦИЈАЛНА СИГУРНОСТ – Политике у области породице, младих и спорта на страни 32. у првом пасосу иза ријечи: ''у 2016. години'', додаје се дио текста који гласи:

''Влада ће приступити изради законских рјешења у оквиру Пројекта под називом – Национална пензија за мајке са четворо дјеце''.

Амандман 1. Влада Републике Српске је прихватила, а амандман 2. уз корекцију у тексту. Иза ријечи ''Влада ће'' треба да стоје ријечи ''послије израде неопходних анализа''.

Предлагач амандмана захтјевао да се Скупштина изјасни о изворном тексту амандмана, како је предложен.

*(24 народна посланика су гласала ''за'', 41 је био ''уздржан'', 1 је гласао*

*''против'')*

Амандман 2. Клуба посланика није усвојен.

Посланичка група Напредна Српска предложила је амандман.

***Амандман 1.***

У Приједлогу Економске политике Републике Српске за 2016. годину – по хитном поступку у одјељку 4. ПОЛИТИКЕ РЕПУБЛИКЕ СРПСКЕ У 2016. ГОДИНИ ПО ОБЛАСТИМА РЕФОРМЕ – пододјељку 4.1. СТАБИЛАН ПРИВРЕДНИ РАСТ – 4.1.1. Опоравак привреде у другом пасусу ''Смањење пореског оптерећеа рада'' иза ријечи: ''смањењем доприноса'' додаје се дио текста: ''на ниво из 2008. године''.

Остали текст остаје исти.

Влада Републике Српске није прихватила предложени амандман.

Предлагач затражио да се Скупштина изјасни о амандману.

*(22 народна посланика су гласала ''за'', 27 је гласало ''против'', 17 је било*

*''уздржано'')*

Амандман Посланичке групе Напредна Српска није усвојен.

Приступило се изјашњавању о Приједлогу одлуке.

О Д Л У К А

о усвајању Економске политике

Републике Српске за 2016. годину

I

Народна скупштина Републике Српске усваја економску политику Републике Српске за 2016. годину.

II

Саставни дио ове одлуке је Економска политика Републике Српске за 2016. годину.

III

Ова одлука ступа на снагу наредног дана од дана објављивања у ''Службеном гласнику Републике Српске''.

(*49 народних посланика је гласало ''за'', 17 је гласало ''против'', нико није био*

*''уздржан''*)

Усвојена је Одлука којом Народна скупштина Републике Српске усваја

Економску политику Републике Српске за 2016. годину.

## Ад – 2: Приједлог буџета Републике Српске за 2016. годину

Клубови посланика СНСД, ДНС-СРС, СП и СДС-К предложили су сљедећи сет амандмана:

***Амандман 1***

У Приједлогу Буџета Републике Српске за 2016. годину у оквиру потрошачке јединице Министарство просвјете и културе (организациони код 0813), позиција 415200 - Средства за развој филма треба да гласи 100.000 КМ.

Средства у износу од 100.000 КМ треба обезбиједити на терет позиције \*\*\*\* - Буџетска резерва.

***Амандман 2.***

У Приједлогу Буџета Републике Српске за 2016. годину у оквиру потрошачке јединице Министарство управе и локалне самоуправе (организациони код 1141), позиција 481300 - Трансфери неразвијеним општинама треба да гласи 2.000.000 КМ.

Средства у износу од 500.000 КМ треба обезбиједити на терет позиције \*\*\*\* - Буџетска резерва.

***Амандман 3.***

У Приједлогу Буџета Републике Српске за 2016. годину у оквиру потрошачке јединице Министарство управе и локалне самоуправе (организациони код 1141), позиција 415200 - Текући грант за рад Удружења „Дванаест беба“ Приједор треба да гласи 20.000 КМ.

Средства у износу од 20.000 КМ треба обезбиједити на терет позиције \*\*\*\* - Буџетска резерва.

***Амандман 4.***

У Приједлогу Буџета Републике Српске за 2016. годину у оквиру потрошачке јединице Министарство трговине и туризма (организациони код 1855), позиција 412900 - Пројекат „Наше је боље“ треба да гласи 100.000 КМ.

Средства у износу од 100.000 КМ треба обезбиједити на терет позиције \*\*\*\* - Буџетска резерва.

***Амандман 5.***

У Приједлогу Буџета Републике Српске за 2016. годину у оквиру потрошачке јединице Министарство породице, омладине и спорта (организациони код 3710), позиција 481500 - Трансфер Фонду за дјечију заштиту - „Фонд треће и четврто дијете“ треба да гласи 900.000 КМ.

Средства у износу од 900.000 КМ треба обезбиједити на терет позиције \*\*\*\* - Буџетска резерва.

***Амандман 6.***

У Приједлогу Буџета Републике Српске за 2016. годину у оквиру потрошачке јединице Народна скупштина Републике Српске (организациони код 0202), позиција 511300 - Издаци за набавку постројења и опреме треба да гласи 860.000 КМ.

Средства у износу од 100.000 КМ треба обезбиједити на терет позиције \*\*\*\* - Буџетска резерва.

***Амандман 7.***

У Приједлогу Буџета Републике Српске за 2016. годину у оквиру потрошачке јединице Министарство за просторно уређење, грађевинарство и екологију (организациони код 1956), позиција 482100 - Трансфери за Националне паркове „Сутјеска“ и „Козара“ треба да гласи 1.900.000 КМ.

Средства у износу од 100.000 КМ треба обезбиједити на терет позиције \*\*\*\* - Буџетска резерва.

***Амандман 8.***

У Приједлогу Буџета Републике Српске за 2016. годину у оквиру потрошачке јединице Министарство управе и локалне самоуправе (организациони код 1141), позиција 415200 - Текући грант хуманитарном друштву „Коло српских сестара“ треба да гласи 100.000 КМ.

Средства у износу од 30.000 КМ треба обезбиједити на терет позиције \*\*\*\* - Буџетска резерва.

***Амандман 9.***

У Приједлогу Буџета Републике Српске за 2016. годину у оквиру потрошачке јединице Министарство за избјеглице и расељена лица (организациони код 2260), позиција 416100 - Дознаке за финансирање повратка у Федерацију БиХ треба да гласи 1.500.000 КМ.

Средства у износу од 170.800 КМ треба обезбиједити на терет позиције 621900 - Издаци за потенцијалне обавезе по издатим гаранцијама, у оквиру Остале буџетске потрошње - Унутрашњи дуг (организациони код 0923003).

***Амандман 10.***

У Приједлогу Буџета Републике Српске за 2016. годину у оквиру потрошачке јединице Институције културе (организациони код 0818), позиција 411100 – Расходи за бруто плате треба да гласи 11.125.000 КМ.

Средства у износу од 70.000 КМ треба обезбиједити на терет позиције \*\*\*\* - Буџетска резерва.

***Амандман 11.***

У Приједлогу Буџета Републике Српске за 2016. годину у оквиру потрошачке јединице Министарство пољопривреде, шумарства и водопривреде (организациони код 1546), позиција 482100 – Трансфер за ЈУ ''Воде Српске'' треба да гласи 11,000.000 КМ.

Средства у износу од 3,000.000 КМ треба обезбиједити на терет позиције \*\*\*\* - Буџетска резерва.

***Амандман 12.***

У Приједлогу Буџета Републике Српске за 2016. годину у оквиру потрошачке јединице Министарство правде (организациони код 1024), позиција 412900 – Расходи по основу иницијалних средстава за почетак рада Окружног суда Приједор треба да гласи 477.500 КМ.

Средства у износу од 377.500 КМ треба обезбиједити на терет позиције \*\*\*\* - Буџетска резерва.

***Амандман 13.***

У Приједлогу Буџета Републике Српске за 2016. годину у оквиру потрошачке јединице Министарство правде (организациони код 1024), позиција 412900 – Расходи по основу иницијалних средстава за почетак рада Окружног привредног суда Приједор треба да гласи 257.000 КМ.

Средства у износу од 157.000 КМ треба обезбиједити на терет позиције \*\*\*\* - Буџетска резерва.

***Амандман 14.***

У Приједлогу Буџета Републике Српске за 2016. годину у оквиру потрошачке јединице Министарство правде (организациони код 1024), позиција 412900 – Расходи по основу иницијалних средстава за почетак рада Окружног тужилаштва Приједор треба да гласи 340.000 КМ.

Средства у износу од 240.000 КМ треба обезбиједити на терет позиције \*\*\*\* - Буџетска резерва.

***Амандман 15.***

У Приједлогу Буџета Републике Српске за 2016. годину у оквиру потрошачке јединице Министарство правде (организациони код 1024), позиција 412900 – Расходи по основу иницијалних средстава за почетак рада Основног суда Козарска Дубица треба да гласи 380.000 КМ.

Средства у износу од 280.000 КМ треба обезбиједити на терет позиције \*\*\*\* - Буџетска резерва.

***Амандман 16.***

У Приједлогу Буџета Републике Српске за 2016. годину у оквиру потрошачке јединице Министарство здравља и социјалне заштите позиција (организациони код 1344), позиција 415200 - Текући грант Агенцији за акредитацију и унапређење квалитета здравствене заштите РС треба да гласи 50.000 КМ.

Средства у износу од 50.000 КМ треба обезбиједити на терет позиције \*\*\*\* - Буџетска резерва.

***Амандман 17.***

У Приједлогу Буџета Републике Српске за 2016. годину у оквиру потрошачке јединице Министарство породице, омладине и спорта (организациони код 3710), позиција 415200 - Текући грантови за финансирање спортских клубова и спортских манифестација у Брчко дистрикту БиХ треба да гласи 125.000 КМ.

Средства у износу од 50,000 КМ обезбиједити са потрошачке јединице 511300 Издаци за набавку постројења и опреме, буџетских расхода.

Влада Републике Српске је прихватила предложене амандмане, осим амандмана 11. који је дјелимично прихваћен са износом од 300.000 КМ.

Клубови посланика СДС- СРС РС, ПДП и НДП и Посланичка група Напредна Српска предложили су сљедеће амандмане:

***Амандман 1.***

У Приједлогу Буџета Републике Српске за 2016. годину, у Потрошачкој јединици Министарства рада и борачко инвалидске заштите, увести нови економски код: 415200 – ''Текући грант за финансирање правне помоћи оптужених за ратне злочине''. Предвидјети средства уизносу од 500.000 КМ.

Средства у износу од 500.000 КМ обезбједисти са:

Потрошачка јединица: Министарство за економске односе и регионалну сарадњу економски код – 412700 – Расходи за стручне услуге – износ 500.000 КМ.

***Амандман 2.***

У Приједлогу Буџета Републике Српске за 2016. годину – у Потрошачкој јединици Министарства рада и борачко-инвалидске заштите, увести нови економски код 415200 – ''Текући грант за финансирање помоћи породицама оптућених за ратне злочине''. Предвидјети средства у износу од 500.000 КМ.

Средства у износу од 500.000 КМ обезбједити са:

Потошачка јединица Предсједник Републике Српске економски код – 412900 – Пројекат подршке хуманитарним и радним акцијама.

Влада Републике Српске није прихватила предложене амандмане.

Предлагач амандмана захтјевао да се Скупштина изјасни о неусвојеним амандманима.

*Амандман 1.*

*(26 народних посланика је гласало ''за'', 6 је гласало ''против'', 40 је било*

*''уздржано'')*

Амандман 1. није усвојен.

*Амандман 2.*

*(26 народних посланика је гласало ''за'', 8 је гласало ''против'', 38 је било*

*''уздржано'')*

Амандман 2. није усвојен.

Клуб посланика СДС-СРС РС поднио је пет амандмана:

***Амандман 1.***

У Приједлогу Буџета Републике Српске за 2016. годину, у оквиру потрошачке јединице: Агенција за аграрна плаћања, економски код 414100 – Субвенције за подстицај развоја пољопривреде и села, планирани износ „60.000.000“ замјенити са износом „90.000.000“ на терет:

- економског кода 412900 – Пројекат подршке хуманитарним и радним акцијама, у износу од „1.300.000“ у оквиру потрошачке јединице: Предсједник Републике Српске,

- економског кода 412900 – Пројекат подршке за изградњу објеката за дјецу и омладину, у износу од „1.800.000“ у оквиру потрошачке јединице: Предсједник Републике Српске,

- економског кода 412700 – Расходи за стручне услуге, у износу од „300.000“ у оквиру потрошачке јединице: Влада Републике Српске,

- економског кода 412700 – Расходи за Владине информативне кампање, у износу од „100.000“ у оквиру потрошачке јединице: Влада Републике Српске,

- економског кода 412700 – Расходи за стручне услуге, у износу од „1.200.000“ у оквиру потрошачке јединице: Фонд за пензијско и инвалидско осигурање Републике Српске,

- економског кода 511100 – Издаци за изградњу и прибављање зграда и објеката, у износу од „21.000.000“ у оквиру потрошачке јединице: Служба за заједничке послове Владе Републике Српске,

- економског кода 411100 – Расходи за бруто плате, у износу од „1.000.000“ у оквиру потрошачке јединице: Републичка управа за геодетске и имовинско-правне послове,

- економског кода 412500 – Расходи за текуће одржавање, у износу од „300.000“ у оквиру потрошачке јединице: Хеликоптерски сервис,

- економског кода 412700 – Расходи за стручне услуге, у износу „1.000.000“ у оквиру потрошачке јединице: Министарство рада и борачко-инвалидске заштите,

- економског кода 482100 – Трансфер за суфинансирање пројеката финансираних из средстава међународних финансијских и нефинансијских институција, у износу „1.000.000“ у оквиру потрошачке јединице: Министарство пољопривреде, шумарства и водопривреде,

- економског кода 414100 – Субвенције нефинансијским субјектима у области шумарства, у износу „500.000“ у оквиру потрошачке јединице: Министарство пољопривреде, шумарства и водопривреде,

- економског кода 412600 – Расходи по основу путовања и смјештаја, у износу „500.000“ у оквиру потрошачке јединице: Министарство унутрашњих послова.

***Амандман 2.***

У оквиру потрошачке јединице: Министарство индустрије, енергетике и рударства, отворити нови економски код 414100 – Субвенције за подстицај извоза и планирати износ „20.000.000“ на терет:

- економског кода \*\*\*\* Буџетска резерва у износу од „4.000.000“,

- економског кода 511100 – Издаци за изградњу и прибављање зграда и објеката, у износу од „5.500.000“ у оквиру потрошачке јединице: Служба за заједничке послове Владе Републике Српске,

- економског кода 412700 – Расходи за стручне услуге, у износу од „3.000.000“ у оквиру потрошачке јединице: Фонд за пензијско и инвалидско осигурање Републике Српске,

- економског кода 511100 – Издаци за изградњу и прибављање зграда и објеката, у износу од „3.500.000“ у оквиру потрошачке јединице: Остала буџетска потрошња,

- економског кода 511100 – Издаци за изградњу и прибављање зграда и објеката, у износу од „2.500.000“ у оквиру потрошачке јединице: Јавне инвестиције,

- економског кода 511200 – Издаци за инвестиционо одржавање, реконструкцију и адаптацију зграда и објеката, у износу од „1.500.000“ у оквиру потрошачке јединице: Јавне инвестиције.

***Амандман 3.***

У оквиру потрошачке јединице: Министарство управе и локалне самоуправе, економски код 481300 – Трансфери неразвијеним општинама, планирани износ „1.500.000“ замјенити са износом „4.000.000“ на терет:

- економског кода 412700 – Расходи за стручне услуге, у износу од „1.000.000“ у оквиру потрошачке јединице: Министарство за економске односе и регионалну сарадњу,

- економског кода 482100 – Трансфери представништвима РС у иностранству, у износу од „500.000“ у оквиру потрошачке јединице: Министарство за економске односе и регионалну сарадњу,

- економског кода 412700 – Расходи за стручне услуге, у износу „400.000“ у оквиру потрошачке јединице: Министарство финансија,

- економског кода 412900 – Расходи за бруто накнаде ван радног односа, у износу „100.000“ у оквиру потрошачке јединице: Пореска управа Републике Српске,

- економског кода 412500 – Расходи за текуће одржавање, у износу од „300.000“ у оквиру потрошачке јединице: Служба за заједничке послове Владе Републике Српске,

- економског кода 412900 – Расходи за бруто накнаде ван радног односа, у износу „200.000“ у оквиру потрошачке јединице: Републички завод за статистику.

***Амандман 4.***

У оквиру потрошачке јединице: Универзитет у Источном Сарајеву, економски код 411100 – Расходи за бруто плате, планирани износ „24.120.000“ замјенити са износом „25.800.000“ на терет:

- економског кода 412700 – Расходи за стручне услуге, у износу од „1.500.000“ у оквиру потрошачке јединице: Министарство за економске односе и регионалну сарадњу,

- економског кода 482100 – Трансфер за Иновациони центар Бања Лука, у износу „180.000“ у оквиру потрошачке јединице: Министарство науке и технологије.

***Амандман 5.***

У оквиру потрошачке јединице: Универзитет у Источном Сарајеву, економски код 411200 – Расходи за бруто накнаде трошкова и осталих личних примања запослених, планирани износ „275.100“ замјенити са износом „795.000“ на терет:

- економског кода 415200 – Текући грант хуманитарним организацијама и удружењима, у износу „400.000“ у оквиру потрошачке јединице: Министарство здравља и социјалне заштите,

- економског кода 415200 – Текући грант Пољопривредном институту РС, у износу „119.100“ у оквиру потрошачке јединице: Министарство пољопривреде, шумарства и водопривреде.

Влада Републике Српске је дјелимично прихватила амандман 3. а није прихватила амандмане 1. 2. 4. и 5.

Предлагач амандмана затражио да се Скупштина изјасни о свих пет предложених амандмана.

*Амандман 1.*

*(23 народна посланика су гласала ''за'', 2 су гласала ''против'', 46 је било*

*''уздржано'')*

Амандман 1. није усвојен.

*Амандман 2.*

*(25 народних посланика је гласало ''за'', 1 је гласао ''против'', 46 је било*

*''уздржано'')*

Амандман 2. није усвојен.

*Амандман 3.*

*(30 народних посланика је гласало ''за'', 8 је гласало ''против'', 34 су била*

*''уздржана'')*

Амандман 3. није усвојен.

*Амандман 4.*

*(24 народна посланика су гласала ''за'', 3 су гласала ''против'', 44 су била*

*''уздржана'')*

Амандман 4. није усвојен.

*Амандман 5.*

(24 народна посланика су гласала ''за'', 1 је гласао ''против'', 47 је било

''уздржано'')

Амандман 5. није усвојен.

Клуб посланика ПДП предложио је сљедеће амандмане:

***Амандман 1.***

У Приједлогу Буџета Републике Српске за 2016. годину – у ''Потрошачкој јединици: Министарство просвјете и културе, економски код: 415200 – Средства за развој филма – предвидјети средства у износу од 250.000 КМ.

Средства обезбиједити са потрошачке јединице:Министарство за економске односе и ргионалну сарадњу, економски код 482100 – Трансфери представништвима РС у иностранству.''

***Амандман 2.***

Иза:''потрошачке јединице:Окружни суд Требиње'', додати нову потрошачку јединицу:

''Назив потрошачке јединице: Окружни суд Приједор

Број министарства: 10

Број буџетске организације: 53

Број потрошачке јединице:001

*41000*  *Т е к у ћ и р а с х о д и* 717,800

*41100 Расходи за лична примања* 622,200

411100 Расходи за бруто плате 597.000

411200 Расходи за бруто накнаде трошкова и

осталих личних примања запослених 25,200

412000 *Расходи по основу коришћења роба и услуга* 95,600

412200 Расходи по основу утрошка енергије, комуналних,

комуникационих и тренспортних услуга 16,650

412300 Расходи за режијски материјал 6,500

412550 расходи за текуће одржавање 2,000

412600 Расходи по основу путовања и смјештаја 1,400

412700 Расходи за стручне услуге 58,750

412900 Расходи за стручно усавршавање запослених 750

412900 Расходи за бруто накнаде за рад ван радног односа 500

412900 Расходи по основу кривичног поступка 1,000

412900 Расходи по основу пореза и доприноса на терет послодаваца 150

412900 Расходи по основу доприноса за

професионалну рехабилитацију инвалида 1,250

412900 Расходи по основу посебног доприноса за

солидарност на терет послодаваца 5,650

412900 Остали расходи по основу коришћења роба и услуга 1,000

510000 *И з д а ц и з а н е ф и н а н с и ј с к у и м о в и н у* 1,500

511000 *Издаци за произведену сталну имовину* 1,500

511300 Издаци за набавку постројења и опреме 1,500

УКУПНИ РАСХОДИ: 719,300

Средства у износу од 719.300 КМ обезбиједити са потрошачке јединице: Министарство за економске односе и регионалну сарадњу, економски код: 412700 – Расходи за стручне услуге.

Редне бројеве буџетских организација у наставку пренумерисати.

***Амандман 3.***

Иза:''потрошачке јединице:Окружни привредни суд Требиње'', додати нову потрошачку јединицу:

''Назив потрошачке јединице: Окружни привредни суд Приједор

Број министарства: 10

Број буџетске организације: 89

Број потрошачке јединице:001

*41000* *Т е к у ћ и р а с х о д и* *377,250*

*41100 Расходи за лична примања 267.800*

411100 Расходи за бруто плате 260.000

411200 Расходи за бруто накнаде трошкова и

осталих личних примања запослених 7,800

*412000 Расходи по основу коришћења роба и услуга*

412100 Расходи по основу закупа 55,300

412200 Расходи по основу утрошка енергије, комуналних,

комуникационих и тренспортних услуга 37,500

412300 Расходи за режијски материјал 7,750

412500 Расходи за текуће одржавање 3,000

412600 Расходи по основу путовања и смјештаја 1,600

412700 Расходи за стручне услуге 1,000

412900 Расходи за стручно усавршавање запослених 1,000

412900 Расходи по основу пореза и доприноса

на терет послодаваца 0

412900 Расходи по основу посебног доприноса за

солидарност на терет послодаваца 2,500

412900 Остали расходи по основу коришћења роба и услуга 0

*510000...И з д а ц и з а н е ф и н а н с и ј с к у и м о в и н у 5,000*

*511000 Издаци за произведену сталну имовину 5,000*

511300 Издаци за набавку постројења и опреме 5,000

УКУПНИ РАСХОДИ: 382,250

Средства у износу од 382,250 КМ обезбиједити са потрошачке јединице: Министарство за економске односе и регионалну сарадњу, економски код: 412700 – Расходи за стручне услуге

Редне бројеве буџетских организација у наставку пренумерисати.

***Амандман 4.***

У ''Потрошачкој јединици: Министарство породице, омладине и спорта, економски код: 418500 – Трансфер Фонду за дјечију заштиту – ''Фонд треће и чеврто дијете'' – предвидјети средства у износу од 900.000 КМ.

Средства у износу од 900.000 КМ обезбиједити са потрошачке јединице:Министарство за економске односе и ргионалну сарадњу, економски код 412700 – Расходи за стручне услуге.''

***Амандман 5.***

У „Потрошачкој јединици: Министарство породице, омладине и спорта, економски код: 415200– Текући грантови непрофитним удружењима и организацијама за афирмацију породице – средства увећати у износу од 100.000 КМ.

Средства у износу од 100.000 КМ обезбиједити са потрошачке јединице:Влада Републике Српске, економски код 414100 – Субвенција јавним медијима.''

***Амандман 6.***

У потрошачкој јединици:Министарство здравља и социјалне заштите, економски код – 415200 – Текући грант за другу вантјелесну оплодњу средства замијенити економским кодом 415200 - Текући грант за другу и трећу вантјелесну оплодњу и предвидјети средства у износу од 1.200.000 КМ.

Средства у износу од 1.200.000 КМ обезбједити са:

потрошачка јединица Предсједник Републике Српске економски код – 412900 – Пројекат подршке хуманитарним и радним акцијама - износ 400.000 КМ, ипотрошачка јединица Министарство за економске односе и регионалну сарадњу економски код – 412700 – расходи за стручне услуге - износ 800.000 КМ.

***Амандман 7.***

У ''Потрошачкој јединици: Министарство за избјеглице и расељена лица, економски код: 415200 – капитални грантови за финансирање повратка у Федерацију БиХ –средства увећати у износу од 1.000.000 КМ.

Средства у износу од 1.000.000 КМ обезбиједити са потрошачке јединице: Влада Републике Српске, економски код 414100 – Субвенција јавним медијима.''

***Амандман 8.***

У потрошачкој јединици: Министарство рада и борачко – инвалидске заштите, додати нови економски код 416300 – Текуће дознаке за додатна новчана средства за побољшање квалитета ортопедских помагала – прдвидјети средства у износу од 750.000 КМ.

Средства у износу од 750.000 КМ обезбједити са:

потрошачка јединица Министарство рада и борачко – инвалидске заштите економски код 412700 - Расходи за стручне услуге – износ 750.000 КМ.

Влада Републике Српске је прихватила амандмане 2., 3. и 4., а није прихватила амандмане 5., 6. и 8, док је дјелимино прихватила кроз друге амандмане амандман 1. и 7.

Предлагач амандмана затражио да се Скупштина изјасни о амандманима 1., 5., 6., 7. и 8.

*Амандман 1.*

*(25 народних посланика је гласало ''за'', 3 су гласала ''против'', 44 су била*

*''уздржана'')*

Aмандман 1. није усвојен.

*Амандман 5.*

(*26 народних посланика је гласало ''за'', 1 је гласао ''против'', 45 је било*

*''уздржано'')*

Амандман 5. није усвојен.

*Амандман 6.*

*(29 народних посланика је гласало ''за'', 1 је гласао ''против'', 42 су била*

*''уздржана''*)

Амандман 6. није усвојен.

*Амандман 7.*

*(24 народна посланика су гласала ''за'', 2 су гласала ''против'', 46 је било*

*''уздржано''*)

Амандман 7. није усвојен.

*Амандман 8.*

*(28 народних посланика је гласало ''за'', 1 је гласао ''против'', 43 су била*

*''уздржана'')*

Амандман 8. није усвојен.

Клуб посланика Коалиције Домовина предложио је сљедеће амандмане:

***Амандман 1.***

У Приједлогу Буџета Републике Српске за 2016. годину у оквиру потрошачке јединице: Министарства за избјегла и расељена лица позицију: ''416100- Дознаке за финансирање повратка у Републику Српску'' повећати за 1.260.000,00 КМ.

Средства обезбједити са позиције: Буџетска резерва.

***Амандман 2.***

У Приједлогу Буџета за 2016. годину у оквиру потрошачке јединице: Министарства управе и локалне самоуправе, позицију: ''415200 - Текући грантови ''Мерхамет у Републици Српској'' повећати за 70.000,00 КМ.

Средства обезбједити са позиције: Буџетска резерва.

***Амандман 3.***

У Приједлогу Буџета за 2016. годину у оквиру потрошачке јединице: Министарства управе и локалне самоуправе позицију: ''415200-Текући грантови ''Каритас'' у РС-у повећати за 70.000,00 КМ.

Средства обезбједити са позиције: Буџетска резерва.

***Амандман 4.***

У Приједлогу Буџета за 2016. годину у оквиру потрошачке јединице: Министарства управе и локалне самоуправе позицију: ''415200 – Текући грантови за рад Удружења и организација цивилних жртава рата Бошњака и Хрвата'' повећати за 50.000,00 КМ.

Средства обезбједити са позиције: Буџетскке резерве.

***Амандман 5.***

У Приједлогу Буџета за 2016. годину у оквиру потрошачке јединице: Министарства просвјете и културе на позицији: 415000 Грантови додати нови Грант ''415200 –Текући грант за рад бошњачке заједнице културе ''Препород'' у износу од 200.000,00 КМ.

Средства обезбједити са позиције: Буџетска резерва.

Влада Републике Српске је прихватила амандмане 2. и 4., а није прихватила амандман 5. Амандмане 1. и 3. је прихватила дјелимично.

Предлагач није захтјевао изјашњавање о неусвојеним амандманима.

Административна комисија Народне скупштине Републике Српске предложила је сљедећи амандман који је Влада Републике Српске прихватила.

***Амандман 1.***

У оквиру потрошачке јединице: Народна скупштина Републике Српске, економски код 511300 – Издаци за набавку постројења и опреме, повећати средства за 100.000,00 КМ, а за исти износ умањити средства из буџетске резерве у оквиру укупне буџетске потрошње.

Приступило се изјашњавању о Приједлогу одлуке.

О Д Л У К А

о усвајању буџета Републике Српске за 2016. годину

I

Народна скупштина Републике Српске усваја буџет Републике Српске за 2016. годину.

II

Саставни дио ове одлуке је Буџет Републике Српске за 2016. годину.

III

Ова одлука ступа на снагу наредног дана од дана објављивања у ''Службеном гласнику Републике Српске''.

(49 народних посланика је гласало ''за'', 23 су гласала ''против'', нико није био

''уздржан'')

Усвојена је Одлука којом Народна скупштина Републике Српске усваја Буџет

Републике Српске за 2016. годину.

## Ад – 3: Приједлог закона о извршењу буџета Републике Српске за 2016.

## годину

Клубови посланика СНСД, ДНС-СРС, СП и СДС-К поднијели су сљедећи амандман:

***Амандман 1.***

У Приједлогу закона о извршењу Буџета Републике Српске за 2016. годину у члану 3. послије става 7. додају се нови ст. 8. и 9. који гласе:

„(8) Агенција за безбједност саобраћаја Републике Српске може користити средства која уплаћују друштва за осигурање и филијале друштава за осигурање из Федеарције Босне и Херцеговине као дио превентиве за реализацију пројеката унапређења безбједности саобраћаја у износу од 100% (ФОНД 02 – Фонд прихода по посебним прописима).

(9) Агенција за безбједност саобраћаја Републике Српске средства из става 8. овог члана користи по програму који одобрава Влада Републике Српске, а у складу са динамиком прилива средстава.“

Досадашњи ст. 8, 9, 10, 11, 12, 13,и 14. постају ст. 10, 11, 12, 13, 14, 15 и 16.

Влада Републике Српске прихватила је предложени амандман.

Затим се Народна скупштина изјаснила о Приједлогу одлуке.

О Д Л У К А

о пријевременом ступању на снагу

Члан 1.

У поступку доношења Закона о извршењу буџета Републике Српске за 2016. годину, утврђено је да постоје нарочито оправдани разлози да наведени Закон раније ступи на снагу.

Члан 2.

Ова одлука ступа на снагу наредног дана од дана објављивања у ''Службеном гласнику Републике Српске''.

*(49 народних посланика је гласало ''за'', 23 су гласала ''против'', нико није био*

*''уздржан'')*

Усвојена је Одлука којом је утврђено постојање нарочито оправданих разлога

да наведени закон раније ступи на снагу.

Приступило се изјашњавању о Приједлогу закона.

*(49 народних посланика је гласало ''за'', 23 су гласала ''против'', нико није био*

*''уздржан'')*

Усвојен је Закон о извршењу буџета Републике Српске за 2016. годину.

## Ад – 4: Приједлог закона о посебном доприносу за солидарност - по хитном

## поступку

Клубови посланика СНСД, ДНС-СРС, СП и СДС-К поднијели су сљедеће амандмане:

***Амандман 1.***

У Приједлогу закона о посебном доприносу за солидарност – по хитном поступку у члану 3. ријечи: „укључујући и пензије“, бришу се.

***Амандман 2.***

У Приједлогу закона о посебном доприносу за солидарност – по хитном поступку у члану 4. у ставу 1. у тачки 1) запета на крају текста се брише и додаје ријеч: „и“.

У истом члану и ставу у тачки 2) ријеч: „и“ се брише и додаје тачка.

У истом члану и ставу, тачка 3), брише се.

У истом члану, став 4. брише се.

***Амандман 3.***

У Приједлогу закона о посебном доприносу за солидарност – по хитном поступку у члану 5. у ставу 1. запета и ријечи: „ , осим личних примања од пензија“, бришу се.

***Амандман 4.***

У Приједлогу (по хитном поступку) Закона о посебном доприносу за солидарност у члану 6. став 2. брише се.

У истом члану, у ставу 4. број: „3“, замјењује се бојем: „2“.

Досадашњи ст. 3. и 4. постају ст. 2. и 3.

***Амандман 5.***

У Приједлогу (по хитном поступку) Закона о посебном доприносу за солидарност у члану 7. у ставу 1. број: „3“, замјењује се бројем: „2“.

У истом члану, став 3. брише се.

Истовјетне амандмане је поднио и народни посланик Илија Стеванчевић.

Влада Републике Српске је прихватила предложене амандмане.

Посланичка група Напредна Српска је предложила амандман.

***Амандман 1.***

У члану 11. иза става 1. додаје се став 2. који гласи:

''(2) Надзор наплате и потрошње посебног доприноса за солидарност вршиће и представници цивилног сектора у Републици Српској''.

Влада Републике Српске није прихватила предложени амандман.

Предлагач амандмана је затражио да се Скупштина изјасни о амандману.

*(29 народних посланика је гласало ''за'', 21 је гласао ''против'', 22 су била*

*''уздржана'')*

Амандман није усвојен.

Народна скупштина се изјаснила о Приједлогу одлуке.

О Д Л У К А

о пријевременом ступању на снагу

Члан 1.

У поступку доношења Закона о посебном доприносу за солидарност, утврђено је да постоје нарочито оправдани разлози да наведени закон раније ступи на снагу.

Члан 2.

Ова одлука ступа на снагу наредног дана од дана објављивања у ''Службеном гласнику Републике Српске''.

*(44 народна посланика су гласала ''за'', 3 су гласала ''против'', 25 је било*

*''уздржано'')*

Усвојена је Одлука којом је утврђено постојање нарочито оправданих разлога

да наведени закон раније ступи на снагу.

Приступило се изјашњавању о Приједлогу закона.

*(44 народна посланика су гласала ''за'', 2 су гласала ''против'', 26 је било*

*''уздржано''*)

Усвојен је Закон о посебном доприносу за солидарност.

## Ад – 5: Приједлог закона о измјенама Закона о порезима на употребу, држање

## и ношење добара - по хитном поступку

Приступило се изјашњавању о Приједлогу закона.

*(71 народни посланик је гласао ''за'', 1 је гласао ''против'', нико није био*

*''уздржан'')*

Усвојен је Закон о измјенама Закона о порезима на употребу, држање и

ношење добара.

## Ад – 6: Приједлог одлуке о дугорочном задуживању Републике Српске за

## 2016. годину

Приступило се изјашњавању о Приједлогу одлуке.

ОДЛУКА

O ДУГОРОЧНОМ ЗАДУЖИВАЊУ

РЕПУБЛИКЕ СРПСКЕ ЗА 2016. ГОДИНУ

I

Одобрава се дугорочно задуживање Републике Српске за 2016. годину у максималном износу до 460.000.000 КМ ради обезбјеђења средстава за финансирање буџетских издатака у 2016. години.

Прилив средстава по овом основу је планиран буџетом Републике Српске за 2016. годину у оквиру Финансирања – Нето задуживања, на позицији 921000 – Примици од дугорочног задуживања.

II

Начини обезбјеђивања средства из тачке I ове одлуке могу бити:

кредитно задужење код Међународног монетарног фонда (у даљем тексту: ММФ),

кредитно задужење код Свјетске банке,

кредитно задужење код финансијских институција уз гаранцију Свјетске банке (енгл. Policy Based Guarantee – РВС),

кредитно задужење код домаћих и иностраних кредитора и

емисија дугорочних хартија од вриједности.

III

Оквирни услови за дугорочно задуживање Републике Српске су сљедећи:

кредитно задужење код ММФ-а по основу новог аранжмана:

максимални рок отплате: до десет година,

минимални период одгоде плаћања: три године урачунат у рок отплате, почев од дана дозначавања сваке транше,

каматна стопа: промјенљива, коју одређује ММФ за специјална права вучења *(SDR),*

начин отплате главнице: у више једнаких кварталних или полугодишњих рата,

начин отплате камате: квартално/полугодишње,

уз остале трошкове које ММФ обрачуна и потврди,

кредитно задужење код Свјетске банке по основу зајма за развојне политике (енгл. *Development Policy Loan – DPL):*

максимални рок отплате: до 30 година,

максимални период одгоде плаћања: до 17,5 година, урачунат у рок отплате,

каматна стопа: релевантни Еурибор, увећан за варијабилни или фиксни распон,

начин отплате главнице: у више полугодишњих рата,

начин отплате камате: полугодишње,

приступна такса: 0,25% износа кредита, једнократно,

комисиона провизија: до 0,50% на одобрена а неповучена средства,

кредитно задужење код финансијских институција уз гаранцију Свјетске банке:

максимални рок отплате: до 15 година,

каматна стопа: релевантни Еурибор, увећан за варијабилни или фиксни распон,

начин отплате главнице:

а. у више једнаких рата све до доспијећа посљедње рате кредита или

б. једнократно у укупном износу на дан доспијећа кредита,

начин отплате камате: мјесечно/квартално/полугодишње/годишње,

приступна такса: 0,25% износа кредита, једнократно,

годишња провизија за гаранцију: до 0,70% од износа гаранције,

уз минималне остале трошкове реализације задужења,

кредитно задужење код домаћих и иностраних кредитора:

максималан рок отплате: до 15 година,

минималан период одгоде плаћања: година дана – урачунат у рок отплате,

максимална каматна стопа: до 6% годишње,

начин отплате главнице:

а. у више једнаких рата све до доспијећа посљедње рате кредита или

б. једнократно у укупном износу на дан доспијећа кредита,

начин отплате камате: мјесечно/квартално/полугодишње/годишње,

уз минималне остале трошкове реализације задужења,

емисијом дугорочних хартија од вриједности – обвезница:

максималан рок отплате: до 15 година,

максимална каматна стопа: до 6% годишње,

начин отплате главнице:

а. у више једнаких рата све до доспијећа обвезнице или

б. једнократно у укупном износу на дан доспијећа обвезница,

начин отплате камате: годишње,

реализација задужења: кроз једну или више сукцесивних емисија,

уз минималне остале трошкове реализације задужења.

Стање укупног дуга Републике Српске на дан 30. септембар 2015. године, према коначним подацима, износи 5.168,66 милиона КМ, а укупног дуга који подлијеже законском ограничењу износи 5.193,29 милиона КМ или 58,53% процијењеног БДП-а за 2015. годину (процијењени износ БДП-а за 2015. годину износи 8.873 милиона КМ).

Стање јавног дуга Републике Српске на дан 30. септембар 2015. године, према коначним подацима, износи 4.211,36 милиона КМ, а јавног дуга који подлијеже законском ограничењу износи 4.235,99 милиона КМ или 47,74% процијењеног БДП-а за 2015. годину.

IV

Народна скупштина Републике Српске задужује Владу Републике Српске да са финансијским институцијама из тачке III подт. 1), 2), 3) и 4) ове одлуке договори најповољније кредитне услове.

V

Влада Републике Српске ће донијети посебне одлуке о кредитним задуживањима из тачке III подтачке 1), 2), 3) и 4) ове одлуке и емисијама дугорочних хартија од вриједности из тачке III подтачка 5) ове одлуке, у којима ће се детаљније дефинисати кредитни услови и услови под којима се врше појединачне емисије дугорочних хартија од вриједности, а који ће бити у складу са оквирним условима из тачке III ове одлуке.

VI

Влада Републике Српске ће вршити избор између различитих начина обезбјеђивања средстава тако да се средства потребна за финансирање издатака осигурају благовремено, уз минималне трошкове и прихватљив ниво ризика.

VII

За реализацију ове одлуке задужује се Министарство финансија, у складу са Законом о задуживању, дугу и гаранцијама Републике Српске.

VIII

Овлашћује се министар финансија да потпише: уговоре и осталу документацију неопходну за реализацију кредитног задужења са међународним организацијама и домаћим и иностраним кредиторима, те документацију неопходну за емисију обвезница, а након добијања сагласности Владе Републике Српске.

IX

Ова одлука ступа на снагу осмог дана од дана објављивања у „Службеном гласнику Републике Српске".

*(43 народна посланика су гласала ''за'', 28 је гласало ''против'', нико није био*

*''уздржан'')*

Усвојена је Одлука о дугорочном задуживању Републике Српске за 2016.

годину.

## Ад – 7: Приједлог одлуке о краткорочном задуживању Републике Српске

## емисијом трезорских записа за 2016. годину

Приступило се изјашњавању о Приједлогу одлуке.

ОДЛУКА

О КРАТКОРОЧНОМ ЗАДУЖИВАЊУ РЕПУБЛИКЕ СРПСКЕ

ЕМИСИЈОМ ТРЕЗОРСКИХ ЗАПИСА ЗА 2016. ГОДИНУ

I

Одобрава се краткорочно задуживање Републике Српске на основу емисија краткорочних хартија од вриједности – трезорских записа за 2016. годину.

II

Емисијe краткорочних хартија од вриједности – трезорских записа вршиће се ради обезбјеђења средстава по основу финансирања буџетских издатака у 2016. години.

III

Задуживање по основу емитованих трезорских записа, током буџетске године, може се вршити у складу са сљедећим критеријумима:

– максималан износ краткорочног дуга у току 2016. години може бити највише до 8% редовних прихода остварених у претходној фискалној години,

– каматна стопа за задуживање емисијом трезорских записа може бити максимално релевантни Еурибор +2,75% (уколико би релевантни Еурибор био негативан, при утврђивању максималног износа каматне стопе рачунаће се да износи 0%) и

– рок доспијећа трезорских записа може бити најдуже до годину дана.

IV

Акта о начину и условима за свако појединачно задуживање, у складу са овом одлуком, доноси и потписује министар финансија.

V

За реализацију ове одлуке задужује се Министарство финансија, у складу са Законом о задуживању, дугу и гаранцијама Републике Српске.

VI

Ова одлука ступа на снагу осмог дана од дана објављивања у „Службеном гласнику Републике Српске“.

*(44 народна посланика су гласала ''за'', 27 је гласало ''против'', нико није био*

*''уздржан'')*

Усвојена је Одлука о краткорочном задуживању Републике Српске емисијом

трезорских записа за 2016. годину.

## Ад – 8: Приједлог одлуке о изради Зонинг плана подручја посебне намјене

## „Хашани“ по скраћеном поступку

Приступило се изјашњавању о Приједлогу одлуке.

ОДЛУКА

О ИЗРАДИ ЗОНИНГ ПЛАНА ПОДРУЧЈА ПОСЕБНЕ НАМЈЕНЕ

„ХАШАНИ“ ПО СКРАЋЕНОМ ПОСТУПКУ

I

Доноси се Одлука о изради Зонинг плана подручја посебне намјене „Хашани“ по скраћеном поступку (у даљем тексту: Одлука).

II

Зонинг план подручја посебне намјене „Хашани“ по скраћеном поступку (у даљем тексту: План) доноси се за плански период од десет година.

III

Планом се обухвата подручје површине око 1.130 хa утврђено Студијом за активирање развојних потенцијала спомен подручја „Башта сљезове боје“ у Хашанима коју је израдио Архитектонско-грађевинско-геодетски факултет Универзитета у Бањој Луци.

IV

За израду Плана дефинишу се сљедеће смјернице:

1) План израдити у складу са одредбама Закона о уређењу простора и грађењу, Правилника о начину израде, садржају и формирању докумената просторног уређења, Закона о заштити природе, Закона о заштити животне средине, те другим прописима из посебних области релевантних за планирање и уређење простора (саобраћај, снабдијевање водом и енергијом, телекомуникације, заштита од природних непогода и техничких инцидената, заштита ваздуха, воде, тла, заштита природе, културних добара, пољопривредног и шумског земљишта и других елемената животне средине и друго),

2) приликом израде Плана потребно је бринути о јавном интересу и општим и посебним циљевима просторног развоја,

3) носилац израде обавезан је да обезбиједи усаглашеност Плана у току његове израде са Измјенама и допунама Просторног плана Републике Српске до 2025. године („Службени гласник Републике Српске”, број 15/15), са документом просторног уређења ширег подручја и са важећим планским документима сусједних подручја,

4) у функцији спровођења Плана, носилац израде треба посебно да идентификује:

институционални и кадровски оквир за праћење спровођења Плана,

територијалне и функционалне приоритете,

обавезе лица која газдују обухваћеним подручјем и јединице локалне самоуправе,

систем развојних политика – управљање земљиштима, другим ресурсима и изградњом,

могућности синхронизације развоја и изградње (Република – јединице локалне самоуправе – инвеститори – друга лица),

5) прије приступања изради приједлога документа, носилац израде Плана ће доставити Нацрт плана Министарству за просторно уређење, грађевинарство и екологију ради прибављања стратешке процјене утицаја на животну средину, у складу са посебним прописом о заштити животне средине и

6) за изградњу објеката који могу имати значајан утицај на животну средину, с обзиром на посебну осјетљивост животне средине и посебне мјере заштите подручја, примјењиваће се одредбе из чл. 4. и 5. Правилника о пројектима за које се спроводи процјена утицаја на животну средину и критеријумима за одлучивање о потреби спровођења и обиму процјене утицаја на животну средину („Службени гласник Републике Српске”, број 124/12).

V

Садржај Плана прописан је Законом о уређењу простора и грађењу („Службени гласник Републике Српске”, број 40/13) и Правилником о начину израде, садржају и формирању докумената просторног уређења („Службени гласник Републике Српске”, број 69/13).

VI

1) Носилац припреме Плана (у даљем тексту: носилац припреме) је Министарство за просторно уређење, грађевинарство и екологију.

2) Носилац израде Плана је правно лице овлашћено за израду докумената просторног уређења, чији ће избор извршити подносилац иницијативе за доношење Плана, у складу са прописима о јавним набавкама.

VII

1) Нацрт плана носилац израде доставља носиоцу припреме у року утврђеном уговором о изради документа.

2) Нацрт плана даје се на јавни увид у трајању од 15 дана у сједишту јединице локалне самоуправе – Општина Крупа на Уни и Народној скупштини Републике Српске.

3) Обавјештавање јавности о мјесту, трајању и начину излагања Нацрта на јавни увид објављује се огласом у најмање два средства јавног информисања осам дана прије почетка јавног увида.

4) Оглас из подтачке 3) ове тачке садржи мјесто, датум, почетак и трајање јавног увида у План, мјесто и датум једног или више јавних излагања, мјесто и вријеме пружања појашњења предложених планских рјешења заинтересованим лицима, те рок до када се могу послати приједлози, примједбе и мишљења на Нацрт плана.

5) Нацрт плана, који садржи текстуални и графички дио, даје се на јавни увид у сједиште јединице локалне самоуправе и прикупљају приједлози, примједбе и сугестије заинтересованих лица.

VIII

По окончању јавног увида, носилац израде, на основу свог става према примједбама, приједлозима и мишљењима на Нацрт, утврђује Приједлог плана и доставља носиоцу припреме.

IX

1) План доноси Народна скупштина Републике Српске.

2) Одлука о доношењу Плана објављује се у „Службеном гласнику Републике Српске”.

X

Сви републички органи, организације и институције и сви органи, организације и институције јединица локалне самоуправе од којих је у току израде Плана потребно прибавити мишљење на приједлоге планских рјешења, дужни су да доставе своје мишљење у року од седам дана од дана пријема захтјева.

XI

Уговоре о изради Плана закључују носилац припреме, правно лице овлашћено за израду докумената просторног уређења и подносилац иницијативе за доношење Плана.

XII

Средства за израду Плана обезбјеђује подносилац иницијативе за доношење Плана, односно инвеститор.

XIII

Ова одлука ступа на снагу осмог дана од дана објављивања у „Службеном гласнику Републике Српске”.

*(72 народна посланика су гласала ''за'', нико није гласао ''против'', нико није био*

*''уздржан'')*

Усвојена је Одлука о изради Зонинг плана подручја посебне намјене ''Хашани''.

## Ад – 9: Приједлог одлуке о именовању Савјета плана за праћење израде

## Просторног плана подручја посебне намјене „Клековача“

Клуб посланика СНСД предложио је сљедећи амандман.

***Амандман 1.***

У Приједлогу Одлуке о именовању Савјета плана за праћење израде просторног плана подручја посебне намјене „Клековача“ у тачки II став 1. додати нову подтачку 36) која гласи:

„36) Драгољуб Давидовић, члан – Народна скупштина Републике Српске.

Влада Републике Српске је прихватила предложени амандман.

Приступило се изјашњавању о Приједлогу одлуке.

ОДЛУКА

О ИМЕНОВАЊУ САВЈЕТА ПЛАНА ЗА ПРАЋЕЊЕ ИЗРАДЕ

ПРОСТОРНОГ ПЛАНА ПОДРУЧЈА ПОСЕБНЕ НАМЈЕНЕ „КЛЕКОВАЧА“

I

Именује се Савјет плана за праћење израде Просторног плана подручја посебне намјене „Клековача“ (у даљем тексту: Савјет плана).

II

У Савјет плана именују се:

Сребренка Голић, предсједник – министар за просторно уређење, грађевинарство и екологију,

др Драган Јевтић, замјеник предсједника – помоћник министра за урбанизам и просторно планирање,

Миладин Гаћановић, члан – помоћник министра за грађевинарство,

Свјетлана Радусин, члан – помоћник министра за заштиту животне средине,

Сања Даниловић, члан – виши стручни сарадник за урбанизам и просторно планирање – Министарство за просторно уређење, грађевинарство и екологију,

Жељка Стојичић, члан – виши стручни сарадник за заштиту природе – Министарство за просторно уређење, грађевинарство и екологију,

Бранкица Ивановић, члан – виши стручни сарадник управно-надзорних послова – Министарство за просторно уређење, грађевинарство и екологију,

Гачић Оливера, члан – виши стручни сарадник за спортску рекреацију – Министарство породице, омладине и спорта,

Душко Милојевић, члан – виши стручни сарадник за послове локалне самоуправе – Министарство управе и локалне самоуправе,

Дарка Деурић, члан – начелник Одјељења за рударство и геологију – Министарство индустрије, енергетике и рударства,

Миланка Чегар, члан – Министарство саобраћаја и веза,

Зоран Падежанин, члан – Министарство здравља и социјалне заштите,

мр Зоран Лукач, члан – помоћник директора за управљање пројектима и међународну сарадњу – Фонд за заштиту животне средине и енергетску ефикасност Републике Српске,

Бојан Ћулибрк, члан – Општина Петровац,

Јањушић Миленка, члан – стручни сарадник за урбанизам и грађевинарство - Општина Источни Дрвар,

Милош Марчета, члан – Општина Источни Дрвар,

Омер Хоџић, члан – Општина Босански Петровац,

мр Бранка Маринковић, члан – Републичка управа за геодетске и имовинско-правне послове,

Драган Ковачевић, члан – начелник Одјељења за природно насљеђе – Републички завод за заштиту културно-историјског и природног насљеђа,

мр Борис Марковић, члан – Министарство пољопривреде, шумарства и водопривреде, Ресор шумарства,

Живка Протић, члан – Министарство пољопривреде, шумарства и водопривреде, Ресор пољопривреде,

Ненад Ђукић, члан – Министарство пољопривреде, шумарства и водопривреде, Ресор водопривреде,

Марио Вукић, члан – начелник одјељења за нормативно-правне послове у ресору Туризам и угоститељство - Министарство трговине и туризма,

Данка Павловић, члан – Привредно друштво за развој непокретности GB IMMO d. o. o.,

доц. др Драгица Зиројевић, члан – Приврено друштво за развој непокретности GB IMMO d. o. o.,

Љиљана Пејић-Рогић, члан – руководилац Одјељења за имовинско-правне послове – Јавно предузеће „Путеви Републике Српске“,

Јадранка Иветић, члан – Јавно предузеће „Аутопутеви Републике Српске“,

Милан Драгић, члан – „Аеродроми Републике Српске“ а. д. Бања Лука,

Горан Рaчић, члан – предсједник Подручне привредне коморе Бања Лука – Привредна комора Републике Српске,

доц. др Југослав Брујић, члан – Шумарски факултет Универзитета у Бањој Луци,

доц. др Дијана Симоновић, члан – Архитектонско-грађевинско-геодетски факултет Универзитета у Бањој Луци,

проф. др Рајко Гњато, члан – Природно-математички факултет Универзитета у Бањој Луци,

Желимир Радишић, члан – Републички завод за статистику,

Опачић Славиша, члан – ЈПШ „Шуме Републике Српске“ а. д. Соколац,

Марица Ђокић, члан – инспектор – Министарство правде и

Драгољуб Давидовић, члан – Народна скупштина Републике Српске.

III

Савјет плана прати израду Просторног плана подручја посебне намјене „Клековача“, те прати вођење јавне расправе и усаглашавање ставова и интереса током израде документа просторног уређења, заузима стручнe ставовe о питањима општег, привредног и просторног развоја подручја за који се документ доноси, заузима стручне ставове у погледу рационалности и квалитета предложених планских рјешења, те врши и друге послове у складу са чланом 43. став 2. Закона о уређењу простора и грађењу („Службени гласник Републике Српске“, број 40/13).

IV

Oва одлука ступа на снагу осмог дана од дана објављивања у „Службеном гласнику Републике Српске“.

(*44 народна посланика су гласала ''за'', нико није гласао ''против'', 28 је било*

*''уздржано'')*

Усвојена је Одлука о именовању Савјета плана за праћење израде Просторног

плана подручја посебне намјене ''Клековача''.

## Ад – 10: Приједлог одлуке о именовању Савјета плана за праћење израде

## Просторног плана подручја посебне намјене „Аеродром Бања Лука“

Клуб посланика СНСД предложио је амандман.

***Амандман 1.***

У Приједлогу Одлуке о именовању Савјета плана за праћење израде просторног плана подручја посебне намјене „Аеродром Бања Лука“ у тачки II став 1. додати нову подтачку 31) која гласи:

„31) Сњежана Келечевић, члан – Народна скупштина Републике Српске,

32) Ненад Кузмић, члан – Народна скупштина Републике Српске.“

Влада Републике Српске је прихватила предложени амандман.

Приступило се изјашњавању о Приједлогу одлуке.

ОДЛУКА

О ИМЕНОВАЊУ САВЈЕТА ПЛАНА ЗА ПРАЋЕЊЕ ИЗРАДЕ

ПРОСТОРНОГ ПЛАНА ПОДРУЧЈА ПОСЕБНЕ НАМЈЕНЕ „АЕРОДРОМ БАЊА ЛУКА“

I

Именује се Савјет плана за праћење израде Просторног плана подручја посебне намјене „Аеродром Бања Лука“ (у даљем тексту: Савјет плана).

II

У Савјет плана именује се:

Сребренка Голић, предсједник – министар за просторно уређење, грађевинарство и екологију,

др Драган Јевтић, замјеник предсједника – помоћник министра за урбанизам и просторно планирање,

Миладин Гаћановић, члан – помоћник министра за грађевинарство,

Свјетлана Радусин, члан – помоћник министра за заштиту животне средине,

Сања Даниловић, члан – виши стручни сарадник за урбанизам и просторно планирање – Министарство за просторно уређење, грађевинарство и екологију,

Жељка Стојичић, члан – виши стручни сарадник за заштиту природе – Министарство за просторно уређење, грађевинарство и екологију,

Бранкица Ивановић, члан – виши стручни сарадник управно-надзорних послова – Министарство за просторно уређење, грађевинарство и екологију,

Гачић Оливера, члан - виши стручни сарадник за спортску рекреацију – Министарство породице, омладине и спорта,

Душко Милојевић, члан – виши стручни сарадник за послове локалне самоуправе – Министарство управе и локалне самоуправе,

Дарка Деурић, члан – начелник Одјељења за рударство и геологију – Министарство индустрије, енергетике и рударства,

Весна Вожни, члан – помоћник министра за жељезнички, водни и ваздушни саобраћај – Министарство саобраћаја и веза,

Зоран Падежанин, члан – Министарство здравља и социјалне заштите,

мр Зоран Лукач, члан – помоћник директора за управљање пројектима и међународну сарадњу – Фонд за заштиту животне средине и енергетску ефикасност Републике Српске,

Алвира Вујиновић, члан – шеф Одсјека за урбанизам и документацију – Град Бања Лука,

Зорица Бојанић, члан – Одјељење за просторно уређење Општине Лакташи,

Велибор Витор, члан – начелник Одјељења за ГИС – Републичка управа за геодетске и имовинско-правне послове,

Горан Милојевић, члан – руководилац Одсјека за конзерваторско-рестаураторске послове – Републички завод за заштиту културно-историјског и природног насљеђа,

мр Борис Марковић, члан – Министарство пољопривреде, шумарства и водопривреде, Ресор шумарства,

Живка Протић, члан – Министарство пољопривреде, шумарства и водопривреде, Ресор пољопривреде,

Ненад Ђукић, члан – Министарство пољопривреде, шумарства и водопривреде, Ресор водопривреде,

Бранка Суботић, члан – виши стручни сарадник за категоризацију у ресору Туризам и угоститељство – Министарство трговине и туризма,

Милан Драгић, члан – „Аеродроми Републике Српске“ а. д. Бања Лука,

Љиљана Пејић Рогић, члан – Јавно предузеће „Путеви Републике Српске“,

Јадранка Иветић, члан – Јавно предузеће „Аутопутеви Републике Српске“,

Драгослав Михајловић, члан – секретар Удружења саобраћаја и веза – Привредна комора Републике Српске,

проф. др Бранкица Милојевић, члан – Архитектонско-грађевинско-геодетски факултет Универзитета у Бањој Луци,

проф. др Рајко Гњато, члан – Природно-математички факултет Универзитета у Бањој Луци,

Желимир Радишић, члан – Републички завод за статистику,

Марица Ђокић, члан – инспектор – Министарство правде,

Бранислав Радиновић, члан – секретар у Министарству просвјете и културе,

Сњежана Келечевић, члан – Народна скупштина Републике Српске и

Ненад Кузмић, члан – Народна скупштина Републике Српске.

III

Савјет плана прати израду Просторног плана подручја посебне намјене „Аеродром Бања Лука“, те прати вођење јавне расправе и усаглашавање ставова и интереса током израде документа просторног уређења, заузима стручнe ставовe према питањима општег, привредног и просторног развоја подручја за који се документ доноси, заузима стручне ставове у погледу рационалности и квалитета предложених планских рјешења, те врши и друге послове у складу са чланом 43. став 2. Закона о уређењу простора и грађењу („Службени гласник Републике Српске“, број 40/13).

IV

Oва одлука ступа на снагу осмог дана од дана објављивања у „Службеном гласнику Републике Српске“.

*44 народна посланика су гласала ''за'', нико није гласао ''против'', 28 је било*

*''уздржано'')*

Усвојена је Одлука о именовању Савјета плана за праћење израде Просторног

плана подручја посебне намјене ''Аеродром Бања Лука''.

## Ад – 11: Приједлог резолуције о противљењу активностима изградње

## одлагалишта отпада ниске и средње радиоактивности у општини

## Двор, Република Хрватска

Приступило се изјашњавању о Приједлогу резолуције.

Р Е З О Л У Ц И Ј А

О ПРОТИВЉЕЊУ АКТИВНОСТИМА ИЗГРАДЊЕ

ОДЛАГАЛИШТА ОТПАДА НИСКЕ И СРЕДЊЕ РАДИОАКТИВНОСТИ У ОПШТИНИ ДВОР, РЕПУБЛИКА ХРВАТСКА

Народна скупштина Републике Српске је упозната да је Хрватски сабор, на сједници одржаној 17. октобра 2014. године, донио Стратегију збрињавања радиоактивног отпада, искориштених извора и истрошеног нуклеарног горива („Народне новине“, број 125/14), којом је одређено да ће се, у складу са важећим прописима Републике Хрватске, донијети Национални програм, којим ће бити дефинисано збрињавање радиоактивног отпада и истрошеног нуклеарног горива, те да ће се одредити и тачна локација за изградњу објекта за одлагање и складиштење радиоактивног отпада и истрошеног нуклеарног горива.

Народна скупштина Републике Српске са забринутошћу констатује да је локација Трговска гора, Општина Двор, предвиђена од Републике Хрватске за активности одлагања радиоактивног отпада, удаљена мање од 3 km од границе Хрватске са Босном и Херцеговином, односно од Општине Нови Град, те с обзиром на чињенице које произлазе из доступне документације и постојеће литературе, указује на сљедеће:

да се локација предвиђена за ове активности налази на средишњем дијелу масива Трговске горе, а то подручје је испресијецано водотоковима чије су подземне воде врло осјетљиве јер се лако и брзо могу загадити, те да водотокови представљају централно сливно подручје према ријеци Уни и општинама Нови Град, Крупа на Уни, Козарска Дубица и Костајница у Републици Српској, Босанска Крупа у Федерацији Босне и Херцеговине и Хрватска Костајница у Републици Хрватској. Друго сливно подручје одводи воде са ове локације према ријеци Купи, те општинама Босанска Крупа, Бужим, Велика Кладуша и сусједним хрватским општинама. Поток Жировац који протиче подручјем предвиђеним за одлагалиште радиоактивног и опасног отпада директно се улијева у ријеку Уну, чија се вода користи за пиће, наводњавање земљишта, купање и друге туристичке садржаје, а била би угрожена радиактивним и другим честицама опасним по живот и здравље људи;

да је подручје Трговске горе грађено од кречњака доломита са стрмим нагибима и унутрашњим пукотинама па су стијене водопропусне, што додатно указује да ова локација није прихватљива за одлагање радиоактивног отпада и истрошеног нуклеарног горива;

да се подручје Трговске горе налази у 6. и 7. трусној зони са јаким вертикалним и хоризонаталним расједима, што указује на лоше сеизмолошке карактеристике овог подручја;

да је за збрињавање радиоактивног отпада планирано коришћење инфраструктурног војног објекта, и то на локацији Черкезовац;

да је наведена локација за одлагање радиоактивног отпада одабрана на основу чињеница да постоји мањи број становника у Општини Двор, усљед миграције становништва у претходним ратним дешавањима;

да ефекти по здравље од изложености зрачењу могу бити детерминистички – који се јављају убрзо након излагања или стохастички – који се очитују неко вријеме, а најчешће много година након излагања. Детерминистички ефекти који узрокују акутне здравствене ефекте узроковане изложености високим нивоима радијације за посљедицу имају одумирање великог броја ћелија или губитак њихове способности да се регенеришу. Екстремне дозе зрачења цијелог тијела у кратком периоду могу изазвати бројна оштећења унутрашњих органа и ткива тијела које имају виталне функције, што би за посљедицу имало престанак функционисања и смрт, која може услиједити за неколико дана или седмица. Стохастички ефекти доводе до модификовања ћелије које се могу, након дужег процеса, развити у ћелије карцинома. Ови ефекти се обично појављују много година након изложености. Вјероватноћа настанка карциноматозне промјене или генетска предиспозиција након излагања радијацији претпоставља се да су пропорционалног нивоа изложености и могу се пренијети на потомке тог лица.

Народна скупштина Републике Српске указује да до сада није забиљежен ниједан случај изградње одлагалишта радиоактивног отпада на граници са другом државом која нема изграђене нуклеарне објекте, те изражава забринутост што нису вршена теренска испитивања, већ је потенцијална локација одабрана само на основу постојећих литерарних података.

Имајући у виду чињенице наведене у т. 1. до 3. ове резолуције, Народна скупштина Републике Српске изражава противљење изградњи одлагалишта радиоактивног отпада на локацији Трговске горе и тражи од надлежних органа у Републици Хрватској предузимање активности ради обустављања од примјене усвојеног Просторног плана Општине Двор, Република Хрватска и Стратегије збрињавања радиоактивног отпада, искориштених извора и истрошеног нуклеарног горива, у дијелу који се односи на локацију Трговска гора на којој је предвиђена изградња одлагалишта отпада ниске и средње радиоактивности.

Народна скупштина Републике Српске позива Парламентарну скупштину Босне и Херцеговине да предузме све активности на доношењу посебне резолуције на нивоу Босне и Херцеговине, којом ће се утврдити политика, као и смјернице за њено спровођење, ради обустављања активности изградње одлагалишта отпада ниске и средње радиоактивности у Општини Двор, Република Хрватска.

Народна скупштина Републике Српске позива надлежне органе у Републици Српској и Федерацији Босне и Херцеговине, као и Предсједништво Босне и Херцеговине, Савјет министара Босне и Херцеговине и Државну регулаторну агенцију за радијацијску и нуклеарну сигурност, да предузму све активности у оквирима својих надлежности, у циљу заштите интереса Републике Српске и Босне и Херцеговине, као и заштите безбједности и здравља својих грађана.

*(72 народна посланика су гласала ''за'', нико није гласао ''против'', нико није био*

*''уздржан'')*

Усвојена је Резолуција о противљењу активностима изградње одлагалишта

отпада ниске и средње радиоактивности у општини Двор, Република Хрватска.

## Ад – 12: Приједлог програма послова премјера и успостављања катастра

## непокретности за период 2016-2020. године

Приступило се изјашњавању о Приједлогу закључка.

З А К Љ У Ч А К

у вези Програма послова премјера и оснивања

катастра непокретности за период 2016-2020. године

Народна скупштина Републике Српске усваја Програм послова премјера и оснивања катастра непокретности за период 2016-2020. године.

Овај закључак ступа на снагу наредног дана од дана објављивања у "Службеном гласнику Републике Српске".

*(43 народна посланика су гласала ''за'', 5 је гласало ''против'', 21 је био*

*''уздржан'')*

Усвојен је Закључак којим Народна скупштина Републике Српске усваја

Програм послова премјера и оснивања катастра непокретности за период

2016-2020. године.

## Ад – 13: Избор и именовања

а) Разматрање приједлога кандидата за разрјешење и избор члана

Одбора за привреду Народне скупштине Републике Српске

Приступило се изјашњавању о приједлогу да се г. Недељко Милаковић, разрјеши дужности члана Одбора за привреду, на лични захтјев

*(48 народних посланика је гласало ''за'', 9 је гласало ''против'', 14 је било*

*''уздржано'')*

* г. Недељко Милаковић је разрјешен дужности члана Одбора за привреду.

Народна скупштина се изјаснила о приједлогу да се гђа Добрила Дринић Малић изабере за члана Одбора за привреду

*(69 народних посланика је гласало ''за'', нико није гласао ''против'', 2 су била*

*''уздржана'')*

* гђа Добрила Дринић Малић је изабрана за члана Одбора за привреду.

б) Разматрање приједлога кандидата за избор директора Агенције за

осигурање Републике Српске

Приступило се изјашњавању о приједлогу да се г. Славен Дујаковић изабере за директора Агенције за осигурање Републике Српске.

(*48 народних посланика је гласало ''за'', нико није гласао ''против'', 20 је било*

*''уздржано'')*

* г. Славен Дујаковић је изабран за директора Агенције за осигурање Републике Српске, на период од четири године.

в) Разматрање приједлога за утврђивање престанка функције замјеника

правобраниоца Републике Српске у сједишту замјеника Бања Лука

Приступило се изјашњавању о приједлогу да г. Николи Томашевићу престане функција замјеника правобраниоца Републике Српске са сједиштем замјеника у Бањој Луци, са даном 13. децембар 2015. године, због истека мандата.

*(44 народна посланика су гласала ''за'', нико није гласао ''против'', 7 је било*

*''уздржано'')*

* г. Никола Томашевић је разрјешен дужности функције замјеника правобраниоца Републике Српске, са сједиштем замјеника у Бањој Луци, са даном 13. децембар 2015. године, због истека мандата.

г) Разматрање приједлога за утврђивање престанка функције замјеника

правобраниоца Републике Српске у сједишту замјеника Источно

Сарајево

Приступило се изјашњавању о приједлогу да гђи Слађани Космајац престаје функција замјеника правобраниоца Републике Српске у сједишту замјеника Источно Сарајево са даном 14. октобар 2015. године, због истека мандата.

*(44 народна посланика су гласала ''за'', нико није гласао ''против'', 5 је било*

*''уздржано'')*

* гђи Слађани Космајац престаје функција замјеника правобраниоца Републике Српске у сједишту замјеника Источно Сарајево са даном 14. октобар 2015. године, због истека мандата.

д) Разматрање приједлога за утврђивање престанка функције замјеника

правобраниоца Републике Српске у сједишту замјеника Требиње

Приступило се изјашњавању о приједлогу да гђи Биљани Дурсум престаје функција замјеника правобраниоца Републике Српске у сједишту замјеника Требиње, са даном 01. јануара 2016. године.

*(44 народна посланика су гласала ''за'', нико није гласао ''против'', 5 је било*

*''уздржано'')*

* гђи Биљани Дурсум престаје функција замјеника правобраниоца Републике

Српске у сједишту замјеника Требиње, са 01. јануаром 2016. године.

е.) Разматрање приједлога кандидата за избор замјеника правобраниоца

Републике Српске у сједишту замјеника Бања Лука

Приступило се изјашњавању о приједлогу да се г. Мирко Стојчиновић изабере на дужност замјеника правобраниоца Републике Српске у сједишту замјеника Бања Лука, на период од четири године

*(44 народна посланика су гласала ''за'', нико није гласао ''против'', 5 је било*

*''уздржано'')*

* г. Мирко Стојчиновић је изабран на дужност замјеника правобраниоца Републике Српске у сједишту замјеника Бања Лука, на период од четири године.

ж) Разматрање приједлога кандидата за избор замјеника

правобраниоца Републике Српске у сједишту замјеника Источно

Сарајево

Приступило се изјашњавању о приједлогу да се гђа Слађана Космајац, изабере на дужност замјеника правобраниоца Републике Српске у сједишту замјеника Источно Сарајево.

1. *ародна посланика су гласала ''за'', нико није гласао ''против'', 28 је било*

*''уздржано'')*

* гђа Слађана Космајац је изабрана на дужност замјеника правобраниоца

Републике Српске у сједишту замјеника Источно Сарајево.

з) Разматрање приједлога кандидата за избор замјеника правобраниоца

Републике Српске у сједишту замјеника Требиње

Приступило се изјашњавању о приједлогу да се г. Зоран Сорајић изабере на дужност замјеника правобраниоца Републике Српске, у сједишту замјеника Требиње на период од четири године.

*(48 народних посланика је гласало ''за'', нико није гласао ''против'', 20 је било*

*''уздржано'')*

* г. Зоран Сорајић је изабран на дужност замјеника правобраниоца Републике Српске у сједишту замјеника Требиње, на период од четири године.

Овим је окончан рад по дневном реду Петнаесте посебне сједнице Народне скупштине Републике Српске.

Саставни дио овог записника је тонски запис Петнаесте посебне сједнице Народне скупштине Републике Српске.

**ГЕНЕРАЛНИ СЕКРЕТАР По овлашћењу**

**НАРОДНЕ СКУПШТИНЕ** **Предсједника Народне скупштине**

***Марко Аћић******др Ненад Стевандић***